UWC เผยไตรมาส 2/60 ขาดทุนลดลง 35.95% หลังรายขายไฟได้พุ่ง
UWC เผยไตรมาส 2/60 ขาดทุนลดลง 35.95% มาที่ 23.56 ลบ. จากปีก่อนขาดทุน 36.78 ลบ. หลังรายได้ขายไฟพุ่ง ขณะที่งวด 6 เดือนแรกขาดทุนลดลง 36.48% มาที่ 36.78 ลบ. จากปีก่อนขาดทุน 57.90 ลบ.
11 ส.ค. 2560

บริษัท เอื้อวิทยา จำกัด (มหาชน) หรือ UWC รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาส 2/2560 บริษัทฯและบริษัทย่อย มีรายได้รวมจำนวน 304.05 ล้านบาท เพิ่มขึ้นจำนวน 48 ล้านบาท เมื่อเทียบกับช่วงเดียวกันของปีก่อน ซึ่งมีจำนวน 256.05 ล้านบาท หรือเพิ่มขึ้นร้อยละ 18.75 ซึ่งมีรายได้จากงานโครงการ จำนวน 199.46 ล้านบาท เพิ่มขึ้น 19.24 ล้านบาท หรือประมาณร้อยละ 10.68 เมื่อเทียบกับช่วงเดียวกันของปีก่อน ซึ่งมีจำนวน 180.22 ล้านบาท
นอกจากนี้บริษัทและบริษัทย่อยมีรายได้จากการขายไฟฟ้า จำนวน 80.11 ล้านบาท เพิ่มขึ้นจำนวน 29.25 ล้านบาท หรือเพิ่มขึ้นประมาณร้อยละ 57.51 เมื่อเทียบกับช่วงเดียวกันของปีก่อน ซึ่งมีจำนวน 50.86 ล้านบาท เนื่องจากมีปริมาณกระแสไฟฟ้าขายเพิ่มมากขึ้น